[pic] | AZ EURÓPAI KÖZÖSSÉGEK BIZOTTSÁGA |

Brüsszel, 9.6.2006

COM(2006) 284 végleges

2006/0099 (COD)

Javaslat

AZ EURÓPAI PARLAMENT ÉS A TANÁCS HATÁROZATA

a tagállamokban javasolt, a közlekedésre vonatkozó egyes törvényi, rendeleti és közigazgatási rendelkezések tekintetében előzetes vizsgálatra és konzultációra szolgáló eljárásról

(kodifikált szöveg)

(előterjesztő: a Bizottság)

MAGYARÁZÓ MEGJEGYZÉSEK

1. A Bizottság a népek Európájának fényében nagy súlyt helyez a közösségi joganyag egyszerűsítésére és átláthatóbbá tételére, annak érdekében, hogy az a polgárok számára világosabb és egyszerűbben hozzáférhető legyen, így további lehetőségeket biztosítva a számára az őt megillető jogok gyakorlására.

Ez a cél nem érhető el mindaddig, amíg számos, részben jelentősen módosított jogi aktus nem található meg egységes szerkezetben, így részben az eredeti szövegből, részben a későbbi, módosító szövegekből kell összeilleszteni. A jelenlegi szabályok azonosításához tekintélyes kutatómunka, a különböző változatok összevetése szükséges.

E célból, valamint hogy a közösségi joganyag világos és áttekinthető legyen, szükséges a többször módosított jogi aktusok kodifikációja.

2. A Bizottság 1987. április 1-jén ezért úgy határozott[1], hogy előírja valamennyi jogi aktus kodifikációját legkésőbb a tizedik módosítást követően, hangsúlyozva, hogy ez minimális követelményként értendő és helyesebb, ha az egyes egységek az illetékességükbe tartozó szövegek kodifikációját még ennél is korábban elvégzik annak érdekében, hogy a közösségi jogi aktusok világosak és könnyen érthetők legyenek.

3. Az Európai Tanács edinburgh-i, 1992. decemberi határozatai is alátámasztották a fentieket[2], amennyiben rámutattak a kodifikáció fontosságára, amely révén biztosan tudható, hogy egy adott helyzetre, adott időben milyen jogi aktus alkalmazandó.

A kodifikációt a szokásos közösségi jogalkotási folyamatával összhangban kell végrehajtani.

Mivel a kodifikált jogszabályokon nem hajtható végre érdemi módosítás, az Európai Parlament, a Tanács és a Bizottság 1994. december 20-án intézményközi megállapodást kötöttek arról, hogy a kodifikációhoz szükséges szabályok elfogadását gyorsított eljárás alkalmazásával segítik elő.

4. Ezen javaslat célja az 1962. március 21.-i, a tagállamokban javasolt, a közlekedésre vonatkozó egyes törvényi, rendeleti és közigazgatási rendelkezések tekintetében előzetes vizsgálatra és konzultációra szolgáló eljárás bevezetéséről[3] szóló tanácsi határozat kodifikációja[4] . Az új határozat a benne foglalt jogi aktusok helyébe lép; ez a javaslat teljes egészükben megőrzi a kodifikált jogi aktusok tartalmát s ennek megfelelően azokat csak egységbe foglalja a kodifikációhoz szükséges formai jellegű módosításokkal.

5. A kodifikációs javaslat az 1962. március 21.-i, a tagállamokban javasolt, a közlekedésre vonatkozó egyes törvényi, rendeleti és közigazgatási rendelkezések tekintetében előzetes vizsgálatra és konzultációra szolgáló eljárás bevezetéséről szóló tanácsi határozat és a módosító aktus előzetes, valamennyi hivatalos nyelven készült, konszolidált változatán alapul, amelyet az Európai Közösségek Hivatalos Kiadványainak Hivatala készített el egy adatfeldolgozó rendszer segítségével. Ahol a cikkek új számozást kaptak, a régi és az új számozás közötti korrelációt a kodifikált határozat II. mellékletében található megfelelési táblázat tartalmazza.

ê 62/403/EGK (kiigazított szöveg)

2006/0099 (COD)

Javaslat

AZ EURÓPAI PARLAMENT ÉS A TANÁCS HATÁROZATA

a tagállamokban javasolt, a közlekedésre vonatkozó egyes törvényi, rendeleti és közigazgatási rendelkezések tekintetében előzetes vizsgálatra és konzultációra szolgáló Ö eljárásról Õ

AZ EURÓPAI PARLAMENT ÉS AZ EURÓPAI UNIÓ TANÁCSA ,

tekintettel az Európai Közösséget létrehozó szerződésre, és különösen annak Ö 71. Õ cikkére,

tekintettel a Bizottság javaslatára,

tekintettel az Európai Gazdasági és Szociális Bizottság véleményére[5],

tekintettel a Régiók Bizottságának véleményére[6],

a Szerződés 251. cikkében megállapított eljárásnak megfelelően[7],

mivel:

ê

1. A tagállamokban javasolt, a közlekedésre vonatkozó egyes törvényi, rendeleti és közigazgatási rendelkezések tekintetében előzetes vizsgálatra és konzultációra szolgáló eljárás bevezetéséről szóló, 1962. március 21-i tanácsi határozatot[8] jelentősen módosították[9]. Az áttekinthetőség és érthetőség érdekében ezt a határozatot kodifikálni kell.

ê 62/403/EGK 1. Preamb. (kiigazított szöveg)

2. A Szerződés céljainak a közös közlekedéspolitika keretei között történő Ö fenntartása Õ érdekében szükséges a tagállamokban javasolt, a közlekedésre vonatkozó egyes törvényi, rendeleti és közigazgatási rendelkezések tekintetében előzetes vizsgálatra és konzultációra szolgáló eljárás bevezetése.

ê 62/403/EGK 2. Preamb.

3. Az ilyen eljárás elősegíti a tagállamok és a Bizottság közötti szoros együttműködést a szerződés céljainak megvalósítása érdekében, és segít megakadályozni, hogy a tagállamok közlekedéspolitikája eltérő legyen.

ê 62/403/EGK 3. Preamb.

4. Egy ilyen eljárás megkönnyíti a közös közlekedéspolitika fokozatos bevezetését is,

ê 62/403/EGK

ELFOGADTA EZT A HATÁROZATOT:

1. cikk

Bármely tagállam, amely olyan, a vasúti, közúti vagy belvízi közlekedésre vonatkozó törvényi, rendeleti vagy közigazgatási rendelkezés elfogadására tesz javaslatot, amely a közös közlekedéspolitika végrehajtását lényegesen befolyásolja, az ilyen intézkedésről megfelelő időben írásban értesíti a Bizottságot, és ezzel egy időben tájékoztatja a többi tagállamot.

ê 73/402/EGK 1. cikk

2. cikk

(1) A Bizottság az 1. cikkben említett értesítés kézhezvételét követő két hónapon belül véleményt vagy ajánlást küld az érintett tagállam részére; ezzel egy időben erről tájékoztatja a többi tagállamot.

(2) A kérdéses intézkedésekkel kapcsolatban bármely tagállam észrevételeket nyújthat be a Bizottsághoz; ezzel egy időben közli ezeket a többi tagállammal.

(3) A Bizottság egy tagállam kérelmére, vagy ha azt indokoltnak ítéli, valamennyi tagállammal konzultál a kérdéses intézkedésről. A (4) bekezdésben meghatározott esetben az ilyen konzultációra utólag, két hónapon belül kerülhet sor.

(4) A tagállam kérésére a Bizottság lerövidítheti, vagy a tagállam egyetértése esetén meghosszabbíthatja az (1) bekezdésben megállapított időtartamot. Amennyiben a tagállam úgy nyilatkozik, hogy az általa javasolt intézkedés sürgős természetű, az időtartamot tizenöt napra kell csökkenteni. A Bizottság az időtartam ily módon történő lerövidítéséről vagy meghosszabbításáról tájékoztatja a tagállamokat.

(5) Az (1) vagy a (4) bekezdésben meghatározott időtartam lejártáig vagy addig, amíg a Bizottság ki nem alakította véleményét vagy ajánlását, a tagállam nem lépteti hatályba a kérdéses intézkedést kivéve a rendkívül sürgősség esetét, amely a tagállam részéről azonnali cselekvést igényel. Ilyen esetben a tagállam haladéktalanul értesíti a Bizottságot, az e cikkben megállapított eljárást pedig utólag, az értesítés kézhezvételét követő két hónapon belül alkalmazzák.

ê

3. cikk

A tagállamokban javasolt, a közlekedésre vonatkozó egyes törvényi, rendeleti és közigazgatási rendelkezések tekintetében előzetes vizsgálatra és konzultációra szolgáló eljárás bevezetéséről szóló, 1962. március 21-i tanácsi határozat hatályát veszti.

A hatályon kívül helyezett határozatra történő utalásokat úgy kell tekinteni, mintha erre a határozatra vonatkoznának és a II. mellékletben foglalt megfelelési táblázattal összhangban kell alkalmazni.

ê 62/403/EGK 3. cikk

4. cikk

Ennek a határozatnak a tagállamok a címzettjei.

Kelt Brüsszelben, […]

az Európai Parlament részéről a Tanács részéről

az elnök az elnök

[…] […]

é

I. MELLÉKLET

A hatályon kívül helyezett határozat és annak módosítása

A tagállamokban javasolt, a közlekedésre vonatkozó egyes törvényi, rendeleti és közigazgatási rendelkezések tekintetében előzetes vizsgálatra és konzultációra szolgáló eljárás bevezetéséről szóló, 1962. március 21-i tanácsi határozat | (HL 1962.4.3., 720/62. o.) |

73/402/EGK határozat | (HL L 347., 1973.12.17., 48. o) |

_________________

II. MELLÉKLET

MEGFELELÉSI TÁBLÁZAT

A tagállamokban javasolt, a közlekedésre vonatkozó egyes törvényi, rendeleti és közigazgatási rendelkezések tekintetében előzetes vizsgálatra és konzultációra szolgáló eljárás bevezetéséről szóló, 1962. március 21-i tanácsi határozat | Ez a határozat |

1. és 2. cikk | 1. és 2. cikk |

______ | 3. cikk |

3. cikk | 4. cikk |

______ | I. Melléklet |

______ | II. Melléklet |

_____________

[1] COM(87) 868 PV.

[2] Lásd a következtetések A részének 3. mellékletét.

[3] A Bizottságnak az Európai Parlamenthez és a Tanácshoz intézett közleménye - A közösségi joganyag kodifikációja, COM(2001) 645 végleges.

[4] Lásd ezen javaslat I. mellékletét.

[5] HL C […], […], […] o.

[6] HL C […], […], […] o.

[7] HL C […], […], […] o.

[8] HL 1962.4.3., 720/62. o.

[9] Lásd az I. mellékletet.